Takaya

Jelenleg:

* Jobb: kék
* Bal: sárga

## Kinézet

Mint a klánja minden tagja, Ő is megörökölte az ezüst hajat kék szemekkel. Emellett közepesen magas és viszonylag vékony testfelépítéssel bír. A jó mozgékonyság érdekében fontos, hogy könnyű legyen a súlya. Szerencséjére az anyagcseréje földön túli, úgyhogy elhízás miatt nem kell aggódnia.

Ruházat terén preferálja a hagyományosabb darabokat a mindennapokban, de be kellett látnia, hogy manapság már elengedhetetlen egy öltöny és egy "laza" szerkó is, úgyhogy azokból is beszerzett párat. Na meg ott vannak a különböző "vicces jelmezei". Ezekben szokott fellépni komédiásként.

## Személyiség

Kettős életet él - a kegyetlen nindzsa és a barátságos komédiás személyében. A kettőt nagyon ügyesen tudja egyensúlyozni.

### A nindzsa

Mikor akció közben van, komolyságot mutat és az érzelmeit is teljesen elnyomja. Nem engedi, hogy a saját gondolatai az útjába álljanak. Csakis a küldetése számít ilyenkor neki. Ezt a személyiségét a hétköznapokban nem igen mutogatja. Nem is nagyon lehetne vele beszélgetni. Elég ellenszenves személyiség ilyenkor.

### A komédiás

Általában egy átlagos napon inkább a vicceskedő, soha sem komoly arcát mutogatja kifelé. Ilyenkor nem is lehet igazán felmérni, mekkora fenyegetés rejlik a fiúban. Tökélyre fejlesztette az ügyetlen, meggondolatlan, butuska bohóc szerepét. Érzelmeit itt már felszínre engedi, de általában valamiféle vicces körülmények között. Vagy csak elbénázva. Imád színészkedni is, ilyenkor különböző "klisé" személyiségeket aggat magára.

## Történet

Takaya, egy Tōnanseiza nevű országból származik, mely valódi helyét meghatározni kellőképpen lehetetlen. Valahol a Csendes-óceánon található, de ott se mindig. Ugyanis csak 200 évente jelenik meg ebben a világban.

### Az Aokage klán

A Tōnanseiza királyság területét nagyrészt síkságok borítják, de kivételt képez ez alól az Urama-hegység, ami az ország keleti partvidékén terül el. Ám egykoron ez a vidék nem csak a szépséges szirtjeiről, vagy a mesés ékköveket rejtő barlangjairól volt nevezetes. Itt éltek az Aokage klán, a messze földön híres shinobi szervezet tagjai. A harcosaikról az a hír járta, hogy egyenesen egy ősi háborúistentől származtak, aki az árnyak ura volt, és nekik is megtanította ezt a művészetet, ezért tudtak olyan könnyedén elbánni a célpontjaikkal.

A kezdeti sikereik miatt a környékbeli többi klán hamar irigykedő ellenszenvvel kezdett az Aokage névre tekinteni, és ezért a nindzsák és családjaik az Urama-hegység hatalmas csúcsai közt elterülő, a külvilág számára szinte teljesen ismeretlen helyen alapítottak egy falut, ahol békében, háborítatlanul élhettek. Kanoya település lett a klán bölcseinek is az új székhelye, és ezután itt történt az újoncok kiképzése és beavatása is.

### Toma

Takaya apja, Toma ebbe a faluba született és ahogy minden Aokage gyermek, Ő is a nindzsák útjára lépett. Kitanulta mesterségüket, és küldetésekre indult, hogy pénzt, valamint dicsőséget szerezzen magának és a klánnak.

Az idő múlásával a dicsőséges harcos szervezetből megfáradt, túlzottan szigorú, és túlzottan a dicsőségre és vagyonra pályázó közösség lett. Ez Tomának nagyon nem tetszett, ahogy több helyi társának sem. Ők megújulást akartak a klánba hozni, de a hatalmuk nem volt meg hozzá.

Azonban felmerült egy lehetőség. Toma az egyik küldetése során összefutott egy nemes úrral, a király unokatestvérével, aki az Urama-hegységben rejlő természeti kincsekre pályázott. Ajánlatot tett a nindzsának: nyissa meg éjjel a faluba vezető titkos átjárókat, és engedje, hogy elvegyék a falut a "vén bolondoktól", akik vezették. Mindezért cserébe bőségesen jutalomban részesülhetett volna. A férfi azt ígérte neki, hogy új otthont adományoz Toma klánjának és elegendő vagyont, hogy újrakezdhessenek, megújulhassanak.

A shinobi először nem akart beleegyezni az alkuba, de aztán amikor meghallotta, hogy a felesége terhes lett, úgy döntött, nem hajlandó kitenni a gyerekeit annak a zűrzavarnak, amiben Ő nőtt fel. Jobb jövőt épít nekik. Úgyhogy beleegyezett a nemes alkujába és ezzel megpecsételte klánja és saját sorsát.

### A klán bukása

A nagyúr ugyanis egyáltalán nem akart megkegyelmezni az Aokagéknak. Már régóta szúrta a többi tōnanseizai lakos szemét a jelenlétük és a túlzott befolyásuk. Ideje volt tenni ellene.

A támadással megvártak egy olyan időpontot, amikor a legkevesebb harcos volt a faluban. Aztán éjszaka orvul berontottak a völgybe a titkos átjárón át. Mindenkit lemészároltak. Férfiakat, nőket és gyerekeket, mindenkit. Toma éppen távol volt, de az Ő családjának sem terveztek kegyelmet adni a támadók, akik közül sokan rivális nindzsa klánokból származtak.

Pont a támadás éjjelén született meg Takaya, lángok és sikolyok között. Édesanyja mindent megtett, hogy megvédje, de hiába volt Ő is képzett shinobi, a túlerővel szemben semmit sem tehetett.

Toma pár órával később érkezett a mészárlás helyszínére. Ledöbbent azon, amit látott. És legfőképpen azon, hogy mindezt Ő hozta az otthonára... Eszeveszetten keresni kezdte a feleségét. Ám a romok között mindössze a holttestére lelt rá. Már pont kiégett volna benne az élni akarás utolsó szikrája is, amikor meghallotta egy gyerek sírását. Takaya életben volt még. Tomo pedig tudta, hogy jelen pillanatban, az egyetlen dolog, ami számít neki az az, hogy kivigye valahogy onnét.

### A démon színre lép

Mindeközben, egy másik világban, egy démon követte figyelemmel az eseményeket, és nagyon nem tetszett neki, amit látott. Ilyen csúnyán elbánni az ő szeretett, nemes, hősies leszármazottaival. Seiei számára ez tűrhetetlen volt. Az összezavarodott és megtört Tomot választotta ki bosszújának eszközének. Kapcsolatba lépett vele és kölcsön adta erejét, hogy azzal kimenekíthesse fiát a faluból. A démon nem kívánt „sokat”, mindössze annyit, hogy találjon új otthont a klánjuknak és virágoztassa fel újra az Aokage nevet.

Tomo a démon erejével már könnyedén kijutott a faluból, és így Takayát is sikerült megmentenie. Ezután a fiát egy klánon kívüli ismerősére bízta, akibe még valamennyire megbízott, majd távozott hogy végezzen a férfivel, akiben minden hibájának gyökerét látta: a nemest, akivel alkut kötött.

Azonban Tomo soha nem tért vissza erről a küldetéséről, Takaya pedig az ismerősökre maradt. A fiú szerencséjére egészen megkedvelték, úgyhogy úgy döntöttek, befogadják. A démon ezután a fiúban látta ez egyetlen lehetőségét klánja megmentésére. Bár még kószáltak a vidéken Aokagék, a támadást elrendelő nemes meggyőzte az unokatestvérét, a királyt, hogy rendeljen el országos hajtóvadászatot minden fennmaradó klántag ellen.

### Egy új világ, új lehetőségek

Néhány év alatt sikerült is kiirtani az összes felnőtt korú Aokagét. Egyedül Takaya maradt élve az egész klánból. Seiei pedig tudta, hogy nem sokáig marad ez így, ha ott marad. Ezért úgy intézte a dolgok alakulását, hogy a fiú egy kereskedő hajóra kerüljön, amely egy szomszédos szigetre indult. Ez pont azon a napon volt, amikor lehetőség volt átjárni Tōnanseiza "világa" és a "másik világ" között. Csak egy viharra volt szükség, hogy a fiú a "megfelelő irányba legyen terelve". Így került hát Takaya egy új világba. Seiei persze soha nem hagyta magára. Miután átkerült, megkezdődött hosszadalmas kiképzése, hogy előkészüljön arra a "megtiszteltetésre", hogy újjáélessze az Aokage klánt.

**Takaya ismerősei**
**Sumiyoshi-Rengo**Nicklaus ❌ Kagura ❌ Mika
**Egyéb**Kamui